AAP सांसद भगवंत मान ने शराब नहीं पीने का लिया संकल्प, Twitter पर लोगों ने पूछा- 'यह वादा पीने से पहले किया या बाद में?  
आप सांसद ने किया शराब छोड़ने का ऐलान
मनीष सिसोदिया ने ट्वीट कर दी जानकारी
शराब पीकर संसद आने का लग चुका है आरोप
बरनाला रैली में @BhagwantMann का एलान - 1 जनवरी से उन्होंने संकल्प लिया है कि वे अब शराब को हाथ नहीं लगाएंगे, उन्होंने मंच पर अपनी माताजी और पंजाब की जनता के सामने वादा किया कि अपना तन मन धन पंजाब की सेवा के लिए लगाएंगे। pic.twitter.com/camx8Ac3Mb
 
भगवंत मान पर कई बार शराब पीकर संसद आने और जनसभाओं में पहुंचने का आरोप लग चुका है. बता दें कि पंजाब के बरनाला से अरविंद केजरीवाल ने लोकसभा चुनाव 2019 (Lok Sabha Elections 2019) के लिए चुनाव प्रचार की शुरुआत की है. 
 
यह वादा पीने से पहले किया था या बाद में?
 
कोई गल नही है जी, चरस और गांजा बहोत पीएन्गे जी. इसमे क्या बत है जी. सर्फ शराब नही पीएन्गे.
 
नशा मुक्तिकेन्द्र भेजा है क्या
 
ये भी ट्वीट कर के बताने की चीज़ है कि शराब नही पियेंगे शराब न हो गया कि अमृत हो गया जो चिल्ला चिल्ला के बता रहे है जनता ने जिस काम के लिए चुना है वो काम कीजये
 
तो अभी तक क्या आप शराब भी पीते थे!
 
चुन चुन के शराबी रखे हैं ईमानदार पार्टी ने
 
क़सम खाने से नहीं सुधरेंगे ये इनको नशा मुक्ति केंद्र में भेजा जाएँ। उसके बाद ही जनता के बीच में सेवा के लिए छोड़ा जाए।
 
ये वादा इन्होंने पी के तो नहीं किया
 
सिद्ध होता है की @AamAadmiParty १ जनवरी से पहले तक शराबी का सपोर्ट कर रही थी
 
वादा तो @ArvindKejriwal ने भी किया था चचा, पहले इलेक्शन न लड़ने का, फिर बच्चों की कसम वाला तो आपको भी याद होगा। @BhagwantMann भी केजरीवाल का ही चेला है।
 
डिप्टी सीएम मनीष सिसोदिया के इस ट्वीट पर Twitter यूजर्स तरह-तरह के कमेंट कर रहे हैं. एक यूजर ने लिखा, 'यह वादा पीने से पहले किया था या बाद में.' वहीं, एक अन्य यूजर ने लिखा, 'क़सम खाने से नहीं सुधरेंगे ये...इनको नशा मुक्ति केंद्र में भेजा जाए. उसके बाद ही जनता के बीच में सेवा के लिए छोड़ा जाए.
उधर, पंजाब के बरनाला में एक रैली के दौरान अरविंद केजरीवाल ने भगवंत मान की तारीफ भी की. संगरूर से आप सांसद भगवंत मान की तारीफ करते हुए पार्टी प्रमुख ने कहा कि मान व अन्य लोग पंजाब में आप का परचम लहरा रहे हैं. केजरीवाल ने कहा कि भगवंत मान के नेतृत्व में आप पंजाब की सभी 13 लोकसभा सीटों पर लड़ेगी. उन्होंने पंजाब में फरवरी, 2017 के विधानसभा चुनाव में लोगों से किए वादे पूरे न करने का आरोप लगाते हुए मुख्यमंत्री अमरिंदर सिंह के नेतृत्ववाली कांग्रेस सरकार पर हमला बोला.
केजरीवाल ने कहा, 'मुझे बताइए, क्या किसानों के सभी कर्ज माफ हो गए? अमरिंदर सिंह की सरकार ने लोगों को निराश किया है.' उन्होंने कहा कि दिल्ली में आप सरकार ने स्कूलों और स्वास्थ्य सेवाओं में मूलभूत बदलाव लाया है.